Imtella' Lulju 10, 2021 Rapport: Ruth Castillo Raġel ta' 33 sena tressaq il-qorti akkużat li stupra u fi żmenijiet differenti kkommetta atti sesswali mingħajr il-kunsens fuq bint is-sieħba tiegħu ta' erbatax-il sena, li kienet tgħix fl-istess dar miegħu. Huwa kien akkużat ukoll fost oħrajn li kkorompa lit-tifla waqt li ġiet fdata biex jieħu ħsiebha, jedukaha, u jżommha fost oħrajn, u li pparteċipa f'attivitajiet sesswali magħha. L-akkużat wieġeb li mhux ħati. Id-difiża ma għamlietx talba għall-ħelsien mill-arrest.